Catalunya és un país amb tradició i vocació emprenedora.
Al llarg de la seva història ha comptat amb homes i dones capaços de generar nous negocis en tots els sectors que han contribuït al desenvolupament econòmic del país per convertir-lo en un dels territoris més dinàmics del sud d'Europa.
En el nou context que s'obre al segle XXI, amb una major interconnexió de l'economia a nivell internacional, la revolució tecnològica, l'increment de la competència i també la necessària correcció dels desequilibris produïts en els primers anys d'aquest segle, l'emprenedoria apareix com un factor clau per al progrés econòmic i social del conjunt del territori.
En aquest nou context les persones són, més que mai, l'element primordial, el motor de qualsevol activitat vital i, òbviament, de qualsevol activitat emprenedora.
En el context de l'economia del coneixement, la persona emprenedora és aquella que aconsegueix convertir recursos en valor mitjançant la creativitat, la innovació i la capacitat d'alinear persones i recursos en un procés dirigit a la creació de béns i serveis d'interès per al mercat.
Així podem definir la persona emprenedora com el principal agent de generació de riquesa.
Per tal de recuperar i augmentar la taxa d'activitat emprenedora a Catalunya hem d'impulsar i fomentar la creació, la consolidació i el creixement d'empreses de manera que s'estimuli, faciliti i simplifiqui l'inici i el desenvolupament de l'activitat emprenedora en col·laboració amb els agents implicats, per tal de millorar el teixit i la competitivitat de l'economia catalana.
Entre les actuacions a desenvolupar convé preveure mesures de motivació per tal que en un futur a mig o llarg termini disposem d'un nombre creixent de vocacions emprenedores.
Així mateix, cal garantir un suport directe a les persones emprenedores al conjunt del territori, i prestar un servei integral d'acompanyament i suport adaptat a les seves necessitats i que els hi faciliti l'accés als diversos serveis i recursos que les diferents administracions i altres entitats públiques i privades posen al seu abast.
En aquest sentit és vital alinear tots els actors i els recursos existents a Catalunya i emprar mecanismes de cooperació publicoprivada que permetin optimitzar els resultats obtinguts en el suport a les persones emprenedores, tot facilitant i simplificant l'inici de l'activitat econòmica i potenciant el seu desenvolupament i creixement.
Entre els objectius prioritaris de la Direcció General d'Economia Social i Cooperativa i Treball Autònom cal destacar l'impuls, la promoció i el foment a la creació d'empreses amb la finalitat d'autoocupació a Catalunya, objectius que són concurrents amb les polítiques europees d'ocupació.
La proposta del Programa operatiu del Fons Social Europeu 2014-2020 de Catalunya destaca que cal promoure el treball per compte propi, l'esperit empresarial i la creació d'empreses, incloent pimes i microempreses innovadores.
Vista l'Estratègia espanyola d'ocupació 2012-2014, que estableix mesures de suport a la creació d'empreses mitjançant activitats d'assessorament als emprenedors, accions encaminades a facilitar i millorar l'accés al finançament, i activitats formatives en el terreny de la creació d'empreses (Mesura no comuna de l'Eix 5 i que correspon al desenvolupament de la Mesura MN108 del Pla anual de la política d'ocupació per a 2013 i dels serveis d'emprenedoria que estableix el Pla de desenvolupament de les polítiques actives d'ocupació 2012-2014);
Vista l'Estratègia d'emprenedoria i ocupació jove 2013-2016;
Vist que el Pla de Govern 2013-2016 estableix l'objectiu de fomentar el treball autònom, l'emprenedoria i les petites i mitjanes empreses per a la promoció i la diversificació econòmica, element bàsic per a la creació d'ocupació;
Vist el Pla d'acció sobre emprenedoria 2020, amb l'objectiu de rellançar l'esperit emprenedor a Europa;
Vist el programa Catalunya Emprèn, que té per objectius fomentar l'esperit emprenedor i promoure la cultura d'empresa a Catalunya tot activant totes les activitats del país per crear noves empreses i generar ocupació; impulsar el canvi cultural en la societat i liderar l'impuls i la creació de noves empreses, com a garantia d'ocupació, creixement econòmic, cohesió social i territorial; i estimular, difondre, detectar, recolzar i acompanyar qualsevol iniciativa per crear empresa a Catalunya;
Vista l'experiència del Programa integral de foment de l'emprenedoria, emmarcat en el programa Catalunya Emprèn i desenvolupat durant 2013/2014 i, amb l'objectiu de continuar fomentant un entorn favorable per facilitar la creació d'empreses a Catalunya facilitant recursos i serveis, de manera integral, per tal que les persones emprenedores puguin crear, consolidar i fer créixer la seva empresa, el Departament d'Empresa i Ocupació vol regular aquest Programa i fer pública la convocatòria anticipada de concessió de subvencions per a 2015 de les accions relatives al suport a les persones emprenedores;
Atès el Reglament (UE) núm. 1304/2013, del Parlament Europeu i del Consell de 17 de desembre de 2013, relatiu al Fons Social Europeu, i pel qual es deroga el Reglament (CE) 1081/2006 del Consell;
Atès el Reglament (UE) núm. 1303/2013, del Parlament i del Consell, de 17 de desembre de 2013, pel qual s'estableixen disposicions comuns relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural y al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglamento (CE) 1083/2006 del Consell;
Vist que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el Reglament que la desenvolupa, aprovat pel Reial decret 887/2006, de 21 de juliol;
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; amb els informes previs de l'Àrea Jurídica d'Ocupació i Relacions Laborals i de la Intervenció Delegada; a proposta de la Direcció General d'Economia Social i Cooperativa i Treball Autònom, i d'acord amb les atribucions que m'han estat conferides;
Fer pública la convocatòria anticipada per a l'any 2015 i aprovar les bases reguladores per presentar les sol·licituds per a la concessió de subvencions públiques destinades al finançament del Programa integral de foment de l'emprenedoria emmarcat en el programa Catalunya Emprèn (entitats col·laboradores de la Direcció General d'Economia Social i Cooperativa i Treball Autònom que constitueixen la xarxa Catalunya Emprèn).
2.1 L'import màxim destinat a la concessió d'aquestes subvencions és de 1.922.102,87 euros, ampliables fins 5.000.000,00 euros, distribuïts de la manera següent:
Les partides pressupostàries dels pressupostos de la Generalitat de Catalunya per a l'any 2015 per aquesta convocatòria anticipada són les IU0802D/460.0001/661 i IU0802D/482.0001/661.
2.2 La concessió de les subvencions previstes en aquesta convocatòria està condicionada a l'aprovació dels pressupostos de la Generalitat de 2015 i a l'existència de crèdit adequat i suficient en el moment de la resolució de la concessió.
2.3 Aquestes subvencions es poden reduir parcialment o totalment abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera, d'acord amb l'article 92.g) bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
2.4 Les actuacions previstes en aquesta Ordre podran estar cofinançades pel Programa operatiu que s'aprovi en el marc de l'objectiu d'Inversió en creixement i ocupació per al període 2014-2020 del Fons Social Europeu amb un cofinançament del 50%.
2.5 Aquesta dotació inicial es podrà ampliar un cop s'aprovi el Programa operatiu en el marc de l'objectiu d'Inversió en creixement i ocupació per al període 2014-2020 del Fons Social Europeu i s'ampliï la dotació pressupostària corresponent, amb la resolució prèvia del/de la director/a general d'Economia Social, Cooperativa i Treball Autònom.
2.6 La distribució inicial d'imports de les partides pressupostàries de les dues línies podrà ser redistribuïda en atenció al desenvolupament i les necessitats del procediment de concurrència competitiva, d'acord amb la base 7.4.
3.1 El termini de presentació de sol·licituds és de 15 dies hàbils comptats des de l'endemà de la publicació d'aquesta Ordre al DOGC
3.2 Les sol·licituds s'han de presentar als llocs i pels mitjans que especifica la base 6.
L'òrgan competent per dictar la resolució, el termini per a la finalització del procediment, el mitjà de notificació i el règim de recursos els estableix la base 9
El Departament d'Empresa i Ocupació podrà dur a terme un estudi d'impacte sobre els resultats derivats de les subvencions a les quals els sigui d'aplicació aquesta Ordre i d'acord amb els objectius previstos.
Es deroga l'Ordre EMO/276/2013, de 30 d'octubre, per la qual s'estableixen les bases reguladores del Programa integral de foment de l'emprenedoria de la Direcció General d'Economia Social i Cooperativa i Treball Autònom emmarcat al programa Catalunya Emprèn, i s'obre la convocatòria per a l'any 2013 (DOGC núm. 6297, de 8.11.2013).
Els expedients de subvencions que s'hagin atorgat d'acord amb la disposició que deroga aquesta Ordre es continuaran regint per les bases reguladores a l'empara de les qual es van atorgar.
1.1 L'objecte d'aquestes bases és regular les condicions i el procediment que han de regir la concessió de subvencions del Programa integral de foment de l'emprenedoria de la Direcció General d'Economia Social i Cooperativa i Treball Autònom emmarcat en el programa Catalunya Emprèn.
1.2 Mitjançant aquest Programa es volen facilitar recursos i serveis de manera integral per a la creació d'empreses perquè les persones emprenedores puguin crear, consolidar la seva empresa i créixer.
1.3 Per al repartiment de recursos i serveis de manera integral per a la creació d'empreses s'estableixen les línies de subvenció següents:
Línia A: Programa integral de suport a les persones emprenedores.
Mitjançant aquesta línia de subvenció es pretén donar un suport integral a les persones emprenedores perquè puguin crear, consolidar la seva empresa i créixer.
Línia B: Programa integral d'àmbit nacional de Catalunya de suport a les persones emprenedores.
Mitjançant aquesta línia de subvenció es pretén donar un suport integral a les persones emprenedores perquè puguin crear, consolidar la seva empresa i créixer amb el suport d'entitats que estan en condicions d'oferir una cobertura territorial mínima a totes les demarcacions territorials de Catalunya, establerta en els seus estatuts.
1.4 Els objectius específics d'aquest Programa són:
Impulsar actuacions que activin la capacitat de creació d'empreses, fomentin l'esperit emprenedor i generin nous llocs de treball.
Desenvolupar un entorn favorable per facilitar la creació d'empreses.
Integrar i alinear actors, serveis i recursos a disposició de les persones emprenedores.
Desenvolupar la xarxa Catalunya Emprèn com la xarxa publicoprivada de suport a les persones emprenedores de Catalunya.
1.5 Les entitats beneficiàries de les subvencions que estableixen aquestes bases constituiran la xarxa Catalunya Emprèn sota la tutela de la Direcció General d'Economia Social i Cooperativa i Treball Autònom.
Persones o entitats beneficiàries i/o destinatàries
2.1 Podran ser entitats beneficiàries d'aquests ajuts:
Els ajuntaments i ens vinculats o dependents, els consells comarcals, els consorcis locals, les diputacions, els ens de gestió locals, les entitats metropolitanes, les entitats municipals descentralitzades, les mancomunitats i les societats públiques locals de Catalunya.
Les universitats o entitats que en depenguin.
Les escoles de negoci, els col·legis professionals i els gremis.
Entitats sense ànim de lucre que realitzin activitats relacionades amb el món de l'emprenedoria amb establiment i àmbit d'actuació mínim a totes les demarcacions territorials de Catalunya.
2.1.1 Les entitats beneficiàries, Línia A i Línia B, podran presentar projectes agrupats.
Amb aquesta finalitat les entitats beneficiàries poden subscriure acords, convenis de col·laboració o partenariats, en els quals s'haurà de definir clarament quines són les entitats conveniades i les accions i els costos que seran responsabilitat de cadascuna.
Les entitats conveniades hauran de complir, cadascuna d'elles de manera individual, totes les obligacions i els requisits que preveu aquesta Ordre per a les entitats beneficiàries dels ajuts.
En tot cas, la representativitat davant l'òrgan que concedeix l'ajut del projecte recaurà sobre una de les entitats conveniades, que en serà l'entitat promotora.
L'agrupació d'entitats no es podrà dissoldre fins que hagin transcorregut els terminis de prescripció que preveuen els articles 99 i 65 de la Llei 38/2003, de 17 de novembre, general de subvencions.
Així mateix, l'agrupació d'entitats haurà de garantir els serveis bàsics i els serveis complementaris aprovats.
El conveni de col·laboració entre les diferents entitats de l'agrupació haurà d'incloure els continguts mínims que figuren al model normalitzat, que estarà disponible a la web del Departament d'Empresa i Ocupació.
Les entitats beneficiàries només podran participar en un sol projecte, ja sigui en qualitat d'entitat promotora o en qualitat d'entitat conveniada, o en qualitat d'entitat en solitari en qualsevol de les dues línies.
No s'admetran projectes agrupats entre entitats o empreses vinculades o dependents.
2.2 Les persones destinatàries últimes de la subvenció seran:
Les accions del Programa integral de foment de l'emprenedoria estan adreçades a persones en situació d'atur o ocupades.
En el primer cas hauran d'estar inscrites com a demandants d'ocupació al Servei d'Ocupació de Catalunya.
Es donarà prioritat a la participació dels col·lectius següents:
Persones joves amb edats entre els 16 i 24 anys, inclosos.
3.1 Le entitats sol·licitants han de complir els requisits següents
Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social; el Reial decret 364/2005, de 8 d'abril, i el Decret 322/2011, de 19 d'abril.
Complir les obligacions tributàries davant l'Estat i la Generalitat i les obligacions davant la Seguretat Social.
No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18.11.2003).
En el cas de les fundacions i associacions: haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, de 19 de juliol, de modificació de l'anterior.
En el cas de les fundacions: haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
Tenir un mínim de 3 anys d'expertesa en l'àmbit de l'assessorament i l'acompanyament a les persones emprenedores per a la creació de les seves d'empreses, amb serveis estables, continuats, estructurats i professionals.
En el cas de les entitats privades, acreditar que l'objecte social dels seus estatuts i/o epígraf de l'activitat en què s'enquadren en el CNAE o CCAE li permet la realització d'accions d'aquest tipus.
Les entitats hauran de disposar, com a mínim, d'un local que tingui un despatx per a l'atenció individual, una sala de reunions i els serveis annexos necessaris per a les activitats que sol·licitin dur a terme.
En el cas de la Línia B, aquest serà un requisit per cadascuna de les demarcacions territorials.
Tot el personal assessor de les entitats beneficiàries ha de tenir una experiència mínima de tres anys en tasques d'assessorament i d'orientació a les persones emprenedores.
Les entitats beneficiàries de la Línia A hauran de garantir que disposen, com a mínim, de l'equivalent a dos/dues assessor/es a temps complert.
En el cas de la Línia B, les entitats garantiran l'equivalent a 4 assessors a temps complert, amb un mínim equivalent a un assessor a jornada completa a cada demarcació territorial.
En el cas d'agrupació d'entitats es podrà admetre que cadascuna d'elles disposi, com a mínim, de l'equivalent a un/a assessora/a a jornada completa.
Les entitats beneficiàries hauran d'atendre, com a mínim, 100 persones emprenedores durant el desenvolupament del pla de treball, 150 persones emprenedores en el cas d'entitats que presenten projectes agrupats i en el cas de la Línia B.
Totes les entitats beneficiàries i conveniades hauran de disposar d'establiment a Catalunya, i el seu àmbit d'actuació haurà de ser, com a mínim, el territori català.
Les entitats o les agrupació d'entitats de la Línia A han de donar cobertura, com a mínim, a 40.000 habitants, llevat que només es presenti una entitat o agrupació d'entitats a nivell comarcal.
Les entitats de la Línia B han d'oferir una cobertura territorial mínima a totes les demarcacions territorials de Catalunya, establerta als seus estatuts.
A efectes d'aquesta Ordre, s'entendrà per demarcació territorial la província.
Per tal que un pla de treball pugui ser subvencionat les entitats o agrupació d'entitats haurà/n de desenvolupar obligatòriament totes les actuacions bàsiques i un mínim de tres de les complementàries.
En el cas de la Línia B aquest requisit és obligatori per a totes les demarcacions territorials.
En el supòsit d'agrupació d'entitats, totes les entitats conveniades hauran de complir, cadascuna d'elles de manera individual, amb els requisits que estableix aquesta base.
3.2 El compliment d'aquests requisits s'acreditarà d'acord amb el que estableix la base 6.
4.1 Línia A: la quantia màxima d'aquesta subvenció serà el 80% del cost de l'activitat que es consideri subvencionable, i fins a un import màxim de subvenció de 100.000,00 euros anuals.
En el cas de projectes agrupats la subvenció serà del 80% del cost de l'activitat que es consideri subvencionable, i fins un import màxim de subvenció de 150.000,00 euros anuals.
4.2 Línia B: la quantia màxima d'aquesta subvenció serà del 80% del cost de l'activitat que es consideri subvencionable, i fins a un import màxim de subvenció de 150.000,00 euros anuals.
5.1.1 Es consideraran accions i serveis bàsics i obligatoris d'aquest programa els següents:
Serveis d'informació i orientació adreçats a les persones emprenedores per analitzar, valorar i comparar les seves idees empresarials.
Programes de formació adreçats a les persones emprenedores per millorar les seves habilitats i capacitats en matèria de gestió empresarial i per garantir així l'èxit de les futures empreses.
Serveis d'assessorament en el procés de creació d'empreses per avaluar la viabilitat de les idees empresarials, contribuir a la creació d'empreses de qualitat, amb un millor plantejament inicial, i ajudar a planificar correctament la posada en marxa de l'activitat.
Serveis de seguiment tècnic durant els tres primers anys de vida de l'empresa, per tal de facilitar la seva consolidació.
Les entitats tindran en compte criteris de transversalitat de gènere en la planificació, execució i avaluació de les accions i els serveis bàsics i obligatoris d'aquest Programa, amb l'objectiu específic d'afavorir la igualtat de gènere en el món empresarial.
Les entitats facilitaran en tot moment la col·laboració i el treball en xarxa ( networking) entre les persones emprenedores que participen en els diferents serveis, amb la finalitat de millorar el dimensionament i la competitivitat dels projectes empresarials.
5.1.2 Es consideraran accions i serveis complementaris d'aquest Programa els següents:
Accions de sensibilització de la població envers el foment de l'esperit emprenedor.
Serveis d'informació, d'assessorament i mediació sobre l'accés al finançament dels projectes de persones emprenedores i persones treballadores autònomes.
Serveis i recursos de vivers d'empresa.
Serveis d'informació i d'assessorament sobre el traspàs de negocis.
Serveis d'informació, d'assessorament i formació d'alfabetització digitals adreçats a persones emprenedores (punt homologat TIC, tecnologies d'informació i de les comunicacions).
Serveis d'informació i d'assessorament de les noves oportunitats de negoci pels projectes empresarials TIC i de foment de l'ús de les TIC en la gestió empresarial.
Serveis d'informació i d'assessorament de segona oportunitat per a empresaris d'empreses en fallida o que hagin tancat.
Serveis de finestreta única empresarial per facilitar l'inici de l'activitat econòmica per tal de simplificar i agilitar els tràmits administratius.
5.1.3 Amb la finalitat d'alinear i ordenar els recursos existents en l'àmbit de la creació d'empreses, tindran prioritat els projectes que aportin recursos propis i/o aliens, que aglutinin i coordinin el màxim d'agents publicoprivats i recursos existents en el seu àmbit d'actuació.
5.2 Línia B, Programa integral d'àmbit nacional de Catalunya de suport a les persones emprenedores.
5.2.1 Les entitats beneficiàries d'aquesta línia han d'oferir, a totes les demarcacions territorials de Catalunya, tant les accions i els serveis bàsics com els complementaris definits als apartats 5.1.1 i 5.1.2 d'aquestes bases.
5.2.2 Amb la finalitat d'alinear i ordenar els recursos existents en l'àmbit de la creació d'empreses, tindran prioritat els projectes d'àmbit nacional de Catalunya que afegeixin un valor innovador, un nou servei, i/o que aportin recursos propis i/o aliens, que aglutinin i coordinin el màxim d'agents publicoprivats i de recursos existents en l'àmbit territorial de Catalunya.
5.3 La definició, les condicions d'accés, les modalitats de prestació, els recursos humans i materials mínims necessaris i la documentació justificativa, tant de les accions i els serveis bàsics com dels complementaris, està a disposició de les entitats sol·licitants al Catàleg de serveis disponible en línia al web del Departament d'Empresa i Ocupació http://www.gencat.cat/empresaiocupacio.
Es tracta d'informació complementària a aquesta Ordre i que té, per tant, caràcter de complement de la norma.
5.4 Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica
Totes i cadascuna de les despeses han de tenir el suport de factures pagades o documents comptables de valor probatori equivalent.
Els justificants originals es marcaran amb un segell, i s'indicarà la subvenció que es justifica, el cofinançament del FSE i l'import o el percentatge que s'imputa.
a) Remuneracions totals o parcials de personal tècnic que participi en les accions o programes.
El personal tècnic pot ser funcionari o laboral.
El cost anual màxim subvencionable per cada tècnic és de 38.565,92 euros.
El cost laboral subvencionable és la suma del cost salarial i de les cotitzacions obligatòries a la Seguretat Social.
Es consideren conceptes salarials subvencionables el salari base i les pagues extraordinàries (en la part que correspongui) en termes bruts.
En el cas de personal assignat a temps parcial, s'aplicarà la part proporcional corresponent, en funció de la dedicació efectiva.
A la sol·licitud les entitats beneficiàries hauran d'especificar la relació del personal tècnic a imputar al projecte, amb indicació expressa del percentatge de dedicació.
Qualsevol canvi a posteriori que suposi la incorporació de nou personal, així com el cessament de persones incloses a la relació presentada, s'haurà de comunicar mitjançant un escrit motivat a l'òrgan gestor, qui ho haurà d'autoritzar.
b) Contractació de serveis externs per al desenvolupament d'activitats relacionades amb el projecte.
c) Publicitat i publicacions, despeses de realització d'impressió i difusió de publicacions, fullets, anuncis i altres materials similars.
d) Equip d'administració, quan sigui personal de l'entitat.
A la sol·licitud les entitats beneficiàries hauran d'especificar la relació del personal administratiu a imputar al projecte, amb indicació expressa del percentatge de dedicació.
Qualsevol canvi a posteriori que suposi incorporació de nou personal, així com el cessament de persones incloses a la relació presentada, s'haurà de comunicar mitjançant escrit motivat a l'òrgan gestor, qui ho haurà d'autoritzar.
5.5 Detall del repartiment de costos de les diferents tipologies de les despeses detallades:
La despesa de personal tècnic ha de suposar un mínim d'un 80% del cost total aprovat.
Les despeses relacionades en els apartats b), c) i d) poden suposar un màxim del 20% del cost total aprovat.
Excepcionalment, en el cas d'entitats sense ànim de lucre que desenvolupin les seves activitats mitjançant personal tècnic voluntari no remunerat, i sempre que motivin i justifiquin adequadament aquesta situació, es podrà acceptar el 20% del cost total que haguessin imputat en el cas d'haver tingut despeses de personal, corresponents a la base 5.4.a).
Interessos, recàrrecs i sancions administratives i penals.
Impostos indirectes quan siguin susceptibles de recuperació o compensació i els impostos personals sobre la renda.
Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Només es podran subvencionar les amortitzacions d'aquests béns quan compleixin els requisits que estableixin les amortitzacions.
Despeses de transaccions financeres.
Comissions i pèrdues de canvi i d'altres despeses purament financeres, com ara, comissions per manteniment de comptes o transferències.
Despeses de seguretat social generades per baixa laboral del treballador, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona substituta, però no les del treballador que està de baixa.
Les vacances no efectuades, els pagaments en espècie, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, les hores extraordinàries, els pagaments per benefici, dietes i desplaçaments, ni tampoc els conceptes salarials de productivitat i els plusos, excepte que així ho determini el conveni col·lectiu d'aplicació, ja que no són despeses directament vinculades a les accions formatives subvencionades.
5.6 Les actuacions objecte de subvenció s'iniciaran a partir del dia 1 de gener de 2015 o, com a màxim, fins a 7 dies naturals a comptar des de la data de notificació de la resolució d'atorgament i s'executaran fins el 31 de desembre de 2015.
6.1 Les sol·licituds s'han de presentar segons el model normalitzat que està a disposició de les persones interessades a l'extranet de les administracions públiques catalanes, plataforma EACAT [URL], al Canal Empresa [URL], al web de l'Oficina Virtual de Tràmits [URL], i a la pàgina web del Departament d'Empresa i Ocupació [URL].
6.2 En el cas d'ens locals, les sol·licituds es presentaran per mitjans telemàtics per mitjà de l'extranet de les administracions públiques catalanes, plataforma EACAT.
En el cas de la resta d'entitats sol·licitants les sol·licituds es presentaran per mitjans telemàtics, acompanyades de la documentació que preveuen aquestes bases, per mitjà del Canal Empresa [URL].
La presentació de les sol·licituds també es pot realitzar d'acord amb el que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.3 La sol·licitud inclourà la declaració responsable relativa al compliment dels requisits següents:
Requisits als quals fa referència la base 3, si escau.
Existència o no d'altres subvencions o ajut públic i/o privat, nacionals o internacionals, per al mateix concepte.
Disposar de l'escriptura de constitució de la societat i de la inscripció dels seus estatuts al registre mercantil o al registre corresponent.
Disposar de facultats de representació de la empresa, d'acord amb la escriptura notarial corresponent inscrita al registre mercantil o al registre corresponent, si escau.
Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
En el cas de les fundacions i associacions: disposar dels estatuts adaptats segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
En el cas de les fundacions: haver presentat els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
Disposar dels recursos humans, l'organització, les infraestructures i els equipaments adequats per al desenvolupament del pla de treball.
Declaració de tenir un mínim de tres anys d'expertesa en l'àmbit de l'assessorament i acompanyament a les persones emprenedores per a la creació de les seves empreses, amb serveis estables, continuats, estructurats i professionals (aquesta declaració és únicament per les entitats que han estat beneficiàries de l'anterior Programa Inicia o de l'actual Programa).
Declaració, en el cas de les entitats privades, que l'objecte social dels seus estatuts i/o epígraf de l'activitat en què s'enquadren en el CNAE o CCAE li permet la realització d'accions d'aquest tipus.
6.4 La presentació de la declaració responsable faculta l'Administració per verificar en qualsevol moment la veracitat de les dades declarades.
6.5 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
6.6 Amb les sol·licituds s'ha d'adjuntar la documentació que s'esmenta a continuació:
Pla de treball, que especifiqui les accions i els serveis bàsics i complementaris que es preveuen realitzar durant tot el període, els resultats esperats, les persones beneficiàries, els recursos destinats, tant materials com econòmics, el personal tècnic i de suport administratiu, el seu percentatge de dedicació al projecte, el cost de les activitats previstes i les fonts de finançament, així com els indicadors d'avaluació.
Curriculum vitae del personal assessor/tècnic on consti la formació i l'experiència mínima de tres anys en assessorament i orientació a les persones emprenedores per a la creació d'empreses.
Aquest currículum s'haurà de lliurar signat manualment i escanejat.
En el cas de projectes agrupats s'haurà de presentar un conveni regulador de l'acord entre les diferents parts on s'haurà de definir clarament quines són les entitats conveniades i les accions i costos que seran responsabilitat de cadascuna.
Aquest conveni podrà lliurar-se en el moment de la sol·licitud o juntament amb la presentació de la documentació que estableix la base 12 per al primer pagament de la subvenció atorgada.
En el cas d'entitats que es presentin per primera vegada a aquest programa: memòria acreditativa de la seva solvència tècnica que acrediti un mínim de 3 anys d'expertesa en l'àmbit de l'assessorament i acompanyament a les persones emprenedores per a la creació de les seves d'empreses, amb serveis estables, continuats, estructurats i professionals.
6.7 En el cas de documents que ja es trobin en poder de qualssevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
6.8 Si la sol·licitud no reuneix els requisits que estableix aquest article, es requerirà la persona sol·licitant perquè en un termini de deu dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.9 Els/les sol·licitants que hagin negociat amb l'Administració una pròrroga, un ajornament, una moratòria o qualsevol altra condició especial, cal que aportin la documentació que acrediti aquesta prerrogativa especial.
7.1 El procediment de concessió de les subvencions regulades en aquestes bases és el de concurrència competitiva.
7.2 L'òrgan competent per a la instrucció del procediment és el/la cap del Servei d'Emprenedoria, encarregat de la valoració de les sol·licituds presentades basant-se en l'aplicació dels criteris de valoració establerts.
Els serveis territorials del Departament d'Empresa i Ocupació col·laboraran en la valoració de les sol·licituds presentades en relació amb el component socioeconòmic en l'àmbit territorial on es desenvoluparà el pla de treball, bases 8.1.b) i 8.2.b).
7.3 L'òrgan instructor elaborarà un informe de valoració amb la puntuació obtinguda.
7.4 Les sol·licituds valorades seran examinades per una Comissió tècnica d'avaluació que n'emetrà un informe on es concretarà el resultat de l'avaluació efectuada, la puntuació mínima necessària, i l'import màxim subvencionable de cada sol·licitud, d'acord amb límits que estableix la base 5.
En el cas que l'import total de la subvenció atorgada sigui inferior a l'import sol·licitat, la subvenció es reduirà proporcionalment mantenint l'estructura de costos que estableix la base 5.
Cas que la suma de la totalitat dels imports màxims subvencionables superi l'import màxim a concedir, la comissió tècnica d'avaluació podrà:
Repartir la subvenció entre les entitats sol·licitants tenint en compte la puntuació obtinguda en el procés de valoració, de tal manera que les sol·licituds amb més puntuació obtinguin subvencions superiors a les que n'han obtingut menys.
Procedir a l'agrupació de sol·licituds en funció de la puntuació obtinguda.
La Comissió tècnica d'avaluació encarregada d'elaborar l'informe que servirà de base a la proposta de resolució corresponent estarà integrada pels òrgans següents:
El/la cap de Servei d'Emprenedoria, o persona que designi.
El/la director/a dels Serveis Territorials del Departament d'Empresa i Ocupació a Barcelona, o persona a qui designi.
El/la director/a dels Serveis Territorials del Departament d'Empresa i Ocupació a Tarragona, o persona a qui designi
El/la director/a dels Serveis Territorials del Departament d'Empresa i Ocupació a Lleida, o persona a qui designi.
El/la director/a dels Serveis Territorials del Departament d'Empresa i Ocupació a Girona, o persona a qui designi.
El/la director/a dels Serveis Territorials del Departament d'Empresa i Ocupació a les Terres de l'Ebre, o persona a qui designi.
El/la director/a dels Serveis Territorials del Departament d'Empresa i Ocupació a la Catalunya Central, o persona a qui designi.
7.6 L'atorgament d'aquestes subvencions està supeditat a les disponibilitats pressupostàries.
7.7 Vist l'informe de l'òrgan col·legiat previst a l'apartat 7.3 d'aquesta base, el/la cap del Servei d'Emprenedoria, com a òrgan instructor de l'expedient, elevarà una proposta de resolució.
Els criteris de valoració de les sol·licituds seran els següents:
8.1 Respecte a la Línia A, per determinar la concessió i l'import de les subvencions es tindran en compte els criteris de valoració següents:
Valoració de la memòria: puntuació màxima 36 punts.
Requisit: les entitats beneficiàries han de disposar de l'equivalent a dos tècnics/ques a temps complert amb una experiència mínima de 3 anys en assessorament per a la creació d'empreses.
En el cas d'agrupacions, cadascuna de les entitats conveniades hauran de tenir com a mínim l'equivalent a un/una tècnic/a a temps complert.
b) Component socioeconòmic en l'àmbit territorial on es desenvoluparà el pla de treball:
Requisit: per tal que un pla de treball pugui ser subvencionat és necessari que doni cobertura a una població mínima de 40.000 habitants.
En cas contrari, la sol·licitud serà denegada, excepte que es presenti només una entitat o agrupació d'entitats en una comarca.
En el supòsit d'entitats agrupades, aquesta cobertura mínima serà la suma de la cobertura de totes elles.
Es refereix al nombre total de persones a qui s'adreça el Programa (excloses les activitats de difusió, campanyes, fires, etc.).
Requisit: el nombre mínim és de 100 de persones beneficiàries.
En el cas d'entitats agrupades el nombre mínim és de 150 persones.
Aquest mínim serà la suma de les persones beneficiàries de totes les entitats.
Es valora atenent la taxa d'atur registral del territori on s'ha de desenvolupar el programa (últimes dades disponibles de l'Observatori d'Empresa i Ocupació corresponents al tercer trimestre de 2014).
En el cas d'entitats agrupades, la taxa d'atur es calcularà obtenint la mitjana aritmètica de totes elles.
b.5) Aportació de recursos externs.
Aportació de recursos propis o aliens que aglutinin i coordinin el màxim d'agents publicoprivats i recursos existents en el seu àmbit d'actuació:
8.1.2 Valoració del pla de treball.
El pla de treball (individual o agrupat) haurà d'incloure dos tipus d'actuacions: bàsiques i complementàries, ambdues especificades a la base 5.
La valoració de les actuacions complementàries tindrà una puntuació màxima de 20 punts
A) Valoració de les actuacions bàsiques: puntuació màxima 40 punts.
B) Valoració d'actuacions complementàries: puntuació màxima 20 punts.
Fins al 10% empreses creades per l'entitat
Fins al 25% empreses creades per l'entitat
Fins al 50% empreses creades per l'entitat
Fins al 75% empreses creades per l'entitat
100% de les empreses creades per l'entitat
Fins al 5% de les empreses creades per l'entitat
Fins al 15% de les empreses creades per l'entitat
Fins al 30% de les empreses creades per l'entitat
Fins al 50% de les empreses creades per l'entitat
>50% de les empreses creades per l'entitat
Fins al 20% persones emprenedores
Fins al 40% persones emprenedores
Fins al 60% persones emprenedores
Nombre operacions negocis traspassats, fins a 5
8.1.3 Resultats d'anys anteriors com a entitat que ja ha col·laborat amb la Direcció General d'Economia Social i Cooperativa i Treball Autònom, com a mínim en dos dels tres últims exercicis i ha assolit els objectius previstos: puntuació màxima 4 punts.
8.1.4 Per tal d'afavorir la cobertura territorial, en el cas que hi hagi només una entitat o agrupació d'entitats en una comarca i la puntuació total obtinguda no arribés a la puntuació mínima determinada per la Comissió tècnica d'avaluació que estableix la base 7.4, se incrementarà amb els punts suficients per arribar a la puntuació mínima determinada per la Comissió tècnica d'avaluació esmentada.
En el cas que hi hagi més d'una entitat o agrupació d'entitats que no arribin a la puntuació mínima i la comarca es quedés sense cobertura, es podrà incrementar la puntuació de l'entitat o agrupació d'entitats que hagin obtingut més punts amb la puntuació suficient per arribar a la puntuació mínima determinada per la Comissió tècnica d'avaluació.
8.2 Pel que fa a la Línia B, per determinar la concessió i l'import de les subvencions es tindran en compte els criteris de valoració següents:
8.2.1 Valoració de la memòria: puntuació màxima 34 punts.
Requisit: és imprescindible que l'entitat o l'agrupació d'entitats sol·licitant disposi de l'equivalent a quatre tècnics/ques (un tècnic per cada demarcació territorial) a temps complert amb una experiència mínima de tres anys en assessorament i orientació a les persones per a la creació d'empreses.
Es refereix al nombre total de persones a qui s'adreça el programa (excloses les activitats de difusió, campanyes, fires, etc.).
Requisit: el nombre mínim és de 150 persones beneficiàries.
En el cas d'entitats agrupades, aquest mínim pot ser la suma de les persones beneficiàries de totes elles.
Es valora segons la taxa d'atur registral del territori on s'ha de desenvolupar el programa (últimes dades disponibles de l'Observatori d'Empresa i Ocupació del tercer trimestre de 2014).
b.4) Aportació de recursos externs.
Aportació de recursos propis o aliens que aglutinin i coordinin el nombre màxim d'agents publicoprivats i recursos existents en el seu àmbit d'actuació:
8.2.2 Valoració del pla de treball.
El pla de treball (individual o agrupat) haurà d'incloure dos tipus d'actuacions: bàsiques i complementàries, ambdues s'especifiquen a la base 5 de la normativa reguladora.
La valoració de les actuacions complementàries tindrà una puntuació màxima de 22 punts.
A) Valoració d'actuacions bàsiques: puntuació màxima 40 punts.
B) Valoració d'actuacions complementàries: puntuació màxima 22 punts.
Nombre d'operacions de negocis traspassats fins a 10
i) Aportació de serveis innovadors o nous serves no recollits als apartats anteriors.
8.2.3 Resultats d'anys anteriors.
Com a entitat que ja ha col·laborat amb la Direcció General d'Economia Social i Cooperativa i Treball Autònom, com a mínim en dos dels tres últims exercicis, i ha assolit els objectius previstos: puntuació màxima 4 punts.
9.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
9.2 El termini màxim per resoldre i notificar la resolució de subvenció serà de tres mesos, comptats a partir de l'endemà de la data de finalització del termini de presentació de sol·licituds.
9.3 La resolució d'atorgament ha de ser degudament motivada i ha d'incloure, com a mínim, la identificació de l'entitat sol·licitant a la qual es concedeix la subvenció, l'import i, si escau, el percentatge subvencionat del cost de l'activitat, en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si escau, ha de presentar el beneficiari.
9.4 Aquesta resolució es notificarà a l'entitat interessada per qualsevol mitjà que permeti tenir constància de la recepció per part de l'interessat o del seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Es podran utilitzar mitjans electrònics quan les entitats interessades així ho hagin sol·licitat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
La notificació electrònica es realitzarà per mitjà de les plataformes o els serveis corporatius de notificació electrònica de la Generalitat d'acord amb l'article 57 de la Llei 26/2010, de 3 d'agost, de règim jurídic i de procediment de les administracions públiques de Catalunya.
9.5 En el cas que l'òrgan competent no dicti i notifiqui la resolució en el termini de tres mesos, s'entendrà que la sol·licitud s'ha desestimat, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
9.6 Contra la resolució de concessió o de denegació dels ajuts, que no exhaureix la via administrativa, es pot presentar recurs d'alçada davant el/la secretari/ària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
10.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis de carrer de Sepúlveda, 148-150, i/o al tauler electrònic, amb indicació de la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros no escaurà la publicació al DOGC.
En el supòsit d'actuacions cofinançades per l'FSE, i d'acord amb l'article 115, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de beneficiaris es publicarà en un portal d'Internet únic, amb les dades de les operacions cofinançades.
10.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació [URL].
11.1 S'entén que un beneficiari subcontracta quan concerta amb tercers l'execució total o parcial de l'activitat que constitueix l'objecte de la subvenció.
11.2 Als efectes d'aquesta Ordre, són susceptibles de subcontractació les accions que estableix la base 5.
11.3 Les subcontractacions que es puguin realitzar tindran una limitació del 50% del cost total elegible.
11.4 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el Reglament, i caldrà tenir en compte el següent:
La subcontractació en cap cas suposarà un cost addicional en l'import de la subvenció.
Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o el conveni haurà d'incloure l'obligació de facilitar a l'entitat beneficiària la informació requerida per l'òrgan convocant.
En cap cas es podrà concertar per part de l'entitat beneficiària l'execució total o parcial de les accions subvencionades amb les persones o les entitats que estableix l'article 29.7 de la Llei 38/2003, de 17 de novembre.
A aquest efecte tenen la consideració de persones o entitats vinculades als beneficiaris les que estableix l'article 68 del Reial decret 887/2006, de 21 de juliol.
La subcontractació s'haurà de formalitzar per escrit, mitjançant contracte, conveni o acte de validesa jurídica similar.
El contractista no podrà concertar amb tercers l'execució total ni parcial de l'acció subcontractada.
En qualsevol cas, quan l'activitat concertada amb tercers superi el 20% de l'import de la subvenció, i l'import sigui superior a 60.000,00, el beneficiari haurà de sol·licitar prèviament l'autorització per formalitzar el contracte i declarar que no té amb l'empresa a subcontractar cap tipus de vinculació d'acord amb l'article 29 de la Llei 38/2003, de 17 de novembre, general de subvencions.
En els casos en què calgui aquesta autorització, s'haurà d'adjuntar a la sol·licitud de subcontractació l'oferta de serveis i el pressupost de l'empresa o persona física que es proposa per a la seva execució, i acreditar adequadament la seva solvència tècnica.
11.5 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa a subcontractar superi les quanties que estableix per al contracte menor el Text refós de de la Llei de contractes del sector públic, aprovat pel Reial decret legislatiu 3/2001, de 14 de novembre, el beneficiari haurà de sol·licitar com a mínim tres ofertes de diferents proveïdors prèviament a la contracció del compromís per a l'obra, la prestació del servei o el lliurament del bé, excepte que per les seves característiques especials no existeixi al mercat prou número de proveïdors, o que la despesa s'hagués realitzat amb anterioritat a la subvenció.
Aquestes tres ofertes s'hauran d'aportar amb la sol·licitud d'autorització de subcontractació, i en el supòsit que s'esculli una proposta econòmica que no sigui la més avantatjosa, caldrà adjuntar una memòria on es justifiqui l'elecció.
11.6 L'entitat beneficaria haurà de presentar, amb la sol·licitud d'autorització de subcontractació, una declaració responsable conforme no té vincles amb l'empresa a subcontractar, d'acord amb el què estableix el Reial decret 887/2006, de 21 de juliol, del Reglament de subvencions, la declaració responsable de l'entitat a subcontractar conforme compleix els requisits assenyalats a l'article 29 de la Llei 38/2003, de 17 de novembre, general de subvencions, i la resta de requisits exigibles al beneficiari.
L'òrgan concedent farà les comprovacions pertinents i validarà la subcontractació mitjançant resolució.
El contingut mínim que s'ha d'incloure al contracte, un cop obtinguda l'autorització, és el següent:
Identificació de les parts (càrrec, nom, NIF, domicili social, tipus de empresa).
Activitat concreta que se subcontracta: partides contractades, cost o pressupost previst, percentatge sobre el total de la subvenció.
Declaracions i compromisos (afegir aquí els compromisos específics per cada cas, però cal incloure els que es detallen a continuació):
L'entitat beneficiària declara que no concerta l'execució total o parcial de les activitats subvencionades amb cap dels supòsits que estableix l'article 29.7 de la Llei 38/2003, de 17 de novembre, General de Subvencions
Condicionar l'efectivitat del contracte a l'atorgament de la subvenció (causes d'extinció de la relació contractual).
La forma de pagament de la subvenció atorgada es farà de la manera següent:
12.1 Es farà un primer pagament del 80% de la subvenció atorgada, amb caràcter de bestreta, quan el beneficiari de l'ajut hagi presentat, en el termini de 15 dies naturals a comptar des de la notificació de l'atorgament de la subvenció, la documentació següent:
Que ha acceptat l'ajut atorgat.
Que es compromet a executar el projecte que ha estat aprovat i d'acord amb els termes previstos a la resolució d'atorgament de l'ajut.
La data d'inici de l'activitat objecte de la subvenció, que haurà de ser a partir del dia 1 de gener de 2015 o, com a màxim, fins a 7 dies naturals a comptar des de la data de notificació de la resolució d'atorgament.
b) Un conveni regulador de l'acord entre les diferents parts, en el cas de projectes agrupats que no l'hagin presentat amb la sol·licitud, segons base 6.6.
c) Un full de domiciliació bancària degudament emplenat, d'acord amb el model del Departament d'Economia i Coneixement, disponible a l'adreça d'Internet http://www20.gencat.cat/portal/site/economia.
Aquest document s'haurà d'aportar en el cas de canvi de dades o si és el primer cop que se sol·licita un ajut i/o una subvenció al Departament d'Empresa i Ocupació o a la Generalitat de Catalunya.
12.2 Cas que no es presenti correctament i en el termini establert la documentació que estableix l'apartat a) anterior s'iniciarà el procediment de revocació de la subvenció atorgada.
12.3 Es farà un segon pagament, del 20% que resta de la subvenció, un cop l'activitat subvencionada s'hagi justificada degudament d'acord amb el que estableix la base 14, relativa a la justificació, i un cop l'Àrea d'Administració i Control de la Gestió emeti l'informe favorable acreditant la realització de l'activitat, el compliment de la finalitat que determina la concessió de la subvenció i la justificació de l'execució de la subvenció atorgada.
13.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
En tot cas aquestes revisions, que comporten la modificació de la resolució de la concessió, s'hauran de justificar i motivar degudament.
13.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes que estableix la normativa reguladora de la subvenció.
13.3 El beneficiari té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, s'ha d'autoritzar expressament per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
14.1 Les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre d'1 d'octubre de 1997, sobre tramitació, justificació i control d'ajuts i subvencions.
En els supòsits de cofinançament pel Fons Social Europeu la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació de 2014-2020
14.2 Un cop finalitzades les actuacions, el/la beneficiari/ària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i l'aplicació correcta dels fons percebuts.
14.2.1 Memòria tècnica justificativa del pla de treball executat, amb indicació de les activitats realitzades i dels resultats obtinguts d'acord amb el model normalitzat, que caldrà presentar signat digitalment per mitjà de l'EACAT en el cas d'entitats públiques, i per mitjà del Canal Empresa en el cas de la resta d'entitats.
Les entitats hauran d'adjuntar a la memòria tècnica la documentació següent, d'acord amb els models del Catàleg de serveis:
Original o còpia compulsada dels fulls de seguiment de les persones emprenedores degudament signats per la persona tècnica i la persona beneficiària, i datats dins el període elegible.
Original o còpia compulsada de la llista d'assistència a les accions de formació degudament signada per les persones beneficiàries i la persona formadora, i datada dins el període elegible.
El nombre de fulls de seguiment està necessàriament relacionat amb el nombre de persones beneficiàries declarat al pla de treball executat de la memòria tècnica, a excepció de les persones beneficiàries de sensibilització.
De la mateixa manera, hi haurà tantes llistes d'assistència com accions de formació desenvolupi l'entitat beneficiària i constin com a realitzades segons el pla de treball executat.
Si s'escau, i d'acord amb l'activitat, s'haurà d'aportar documentació probatòria de la seva realització efectiva (tríptics, publicacions, material editat, ponències i altres), amb indicació expressa del compliment de les mesures de publicitat que estableix la base 21.
Així mateix, d'acord amb el criteri de transferibilitat de la xarxa Catalunya Emprèn i segons l'activitat realitzada, s'haurà d'aportar el material didàctic en format digital juntament amb la tramesa via EACAT o per mitjà de l'adreça electrònica [EMAIL]
14.2.2 Memòria econòmica justificativa del cost de les activitats realitzades, amb la documentació següent:
Una relació classificada de totes les despeses subvencionables relacionades amb el desenvolupament de les accions, d'acord amb el model normalitzat que s'haurà de presentar signat digitalment en format Excel (.xls) per mitjà de l'EACAT en el cas d'entitats publiques, i per mitjà del Canal Empresa en el cas de la resta d'entitats, d'acord amb l'estructura de costos establerta per a cada programa a la base 5.4, amb identificació del creditor i el document, l'import, la data d'emissió, la data de pagament i la forma de pagament.
Original de les factures o documents de valor probatori equivalents en el tràfic jurídic mercantil, o amb eficàcia administrativa, incorporats a la relació a la qual fa referència l'apartat anterior, i la documentació acreditativa del seu pagament.
En el cas de les nòmines caldrà indicar, també, el preu o cost/hora.
Una llista detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
Una declaració del beneficiari conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
En cas que s'hagi subcontractat una part de les accions en un percentatge que no hagi requerit l'autorització prèvia, caldrà aportar una declaració del beneficiari conforme no tenen cap vinculació amb aquelles empreses que han subcontractat, entenent vinculació en els termes que estableix el Reglament que desenvolupa la Llei 38/2003, general de subvencions, segons model normalitzat.
També caldrà aportar una declaració responsable de l'empresa subcontractada conforme compleix els requisits legals exigibles al beneficiari, d'acord amb el model normalitzat.
S'adjuntarà una temporalització mensual de les hores invertides en cada tasca del personal propi, segons model normalitzat.
Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
Declaració relativa a l'elecció entre les ofertes presentades, quan l'import de la contractació d'una despesa subvencionada superi la quantitat de 18.000,00 euros en el supòsit de prestació del servei o lliurament del bé.
El/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
Els justificants originals presentats se segellaran, amb indicació del programa operatiu del Fons Social Europeu que el cofinança, el percentatge de cofinançament, i si l'import justificat s'imputa totalment o parcialment.
En aquest últim supòsit s'indicarà, a més, la quantia exacta del cost de l'operació que resulti cofinançada.
14.3 Les entitats beneficiàries de les subvencions resten obligats a realitzar-ne la justificació en el termini de dos mesos, comptats des de la finalització del pla de treball aprovat, davant la Direcció General d'Economia Social i Cooperativa i Treball Autònom.
En cas de remuneració del personal tècnic propi i d'equips d'administració, quan sigui personal de l'entitat, s'haurà d'aportar:
Documentació de la Seguretat Social (TC1 i TC2), a càrrec de l'empresa, del personal que participa en les accions o els programes.
El TC2 s'haurà d'aportar en document original.
14.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
15.1 Les actuacions de verificació per part de l'òrgan concedent de les accions subvencionables podran ser de dos tipus:
Tenen per objecte garantir que les declaracions justificatives de despeses presentades per les persones o les entitats beneficiàries estiguin acompanyades de la documentació justificativa (factures, nòmines, extractes bancaris, etc.).
15.2 Els/les beneficiaris/àries de les subvencions s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
Els/les beneficiaris/àries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
17.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
17.2 També serà causa de revocació:
L'adopció, d'acord amb el que estableixen els articles 87 al 89 del Tractat de la Unió Europea, d'una decisió de la qual es derivi una necessitat de reintegrament.
Altres supòsits previstos en aquesta Ordre.
17.3 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
17.4 Una vegada justificada la realització de les accions subvencionables (memòria tècnica i documentació justificativa), i revisada la justificació de les despeses (memòria econòmica i documentació justificativa), el Departament d'Empresa i Ocupació tornarà a calcular la subvenció i podrà minorar la quantia atorgada inicialment, si escau, per ajustar-la a l'execució de les accions i a les despeses elegibles justificades correctament.
La minoració de la subvenció vindrà determinada pel càlcul de la mitjana aritmètica del tant per cent d'assoliment de les actuacions previstes en el pla de treball.
Aquesta reducció implicarà l'inici d'un procediment de revocació de les subvencions concedides que pot comportar el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
La quantia final de la subvenció estarà condicionada al percentatge de justificació correcte verificat i, amb caràcter general, es permetrà una reducció inferior al 20% previst sense cap minoració.
Quan el percentatge de justificació tècnica es trobi entre el 40 i el 80% s'iniciarà un procediment de revocació/minoració de la subvenció d'acord amb el que estableix la taula següent:
Es considerarà que a una entitat se li aplicarà una revocació tècnica total quan el percentatge de justificació tècnica sigui inferior al 40%, ja que no es compleixen ni els objectius ni la finalitat.
A l'informe final, segons estableix la base 12, s'especificarà la xifra real del percentatge de l'activitat verificat.
S'aplicarà una minoració de la subvenció i s'iniciarà el procediment de revocació parcial o total corresponent quan l'import elegible justificat correctament sigui inferior a l'import elegible atorgat.
17.4.3 La quantia final a revocar de la subvenció estarà condicionada a la justificació i la verificació administrativa correctes segons la base 14.
La quantitat final a revocar serà la de major import entre la justificació tècnica i la justificació econòmica.
18.1 Les persones o les entitats beneficiàries poden renunciar a les subvencions atorgades només per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Els/les beneficiaris/àries hauran de retornar la quantitat indegudament percebuda més els interessos de demora que corresponguin.
18.2 En cas que la quantitat corresponent al total de despeses justificades sigui inferior a la quantitat atorgada, la persona o l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
19.1 Els ajuts atorgats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa a la petició de l'ajut la part subvencionada pel Departament d'Empresa i Ocupació i la part finançada amb càrrec a altres fons públics o privats.
19.2 L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per l'entitat beneficiària.
L'ajut no s'acumularà a cap altre ajut d'Estat per a les mateixes despeses subvencionables si aquesta acumulació dóna lloc a una intensitat d'ajut superior a l'establerta per a les circumstàncies concretes de cada cas en un reglament d'exempció per categories o en una decisió adoptada per la Comissió.
20.1 A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
20.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
21.1 El beneficiari de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions.
21.2 Les mesures de publicitat que han d'adoptar les entitats beneficiàries de les subvencions són incloure les imatges institucionals següents:
Emblema del Departament d'Empresa i Ocupació.
Imatge corporativa de la xarxa Catalunya Emprèn.
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o esments realitzats als mitjans de comunicació.
21.3 L'entitat beneficiària haurà d'adoptar les mesures de publicitat i informació següents, relatives al Cofinançament de l'FSE:
En totes les mesures d'informació i comunicació que realitzi haurà d'incloure l'emblema de la Unió, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
Durant la realització de l'operació haurà d'informar al públic en el seu espai web, si en disposa, del cofinançament de l'actuació.
S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que es lliuri als participants o que formi part de l'expedient de l'actuació cofinançada, inclosos els certificats d'assistència, els convenis de pràctiques, els contractes o qualsevol altre tipus de document.
Les imatges institucionals que respecten els formats corporatius es podran consultar a http://www.gencat.cat/piv/.
22.1 Són obligacions generals de les persones i les entitats beneficiàries d'aquestes subvencions:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base que regula la justificació dels ajuts.
b) Justificar davant l'òrgan concedent el compliment dels requisits i les condicions que determinen la concessió, o el gaudiment de la subvenció, mitjançant els justificants de les despeses que ha de cobrir l'import finançat i el compliment de la finalitat per a la qual s'ha concedit la subvenció.
En qualsevol cas, cal justificar la totalitat de la despesa realitzada amb relació a l'objecte global o parcial, en aquest darrer cas, sempre que es pugui executar per fases o sigui susceptible d'ús o tractament diferenciat.
c) Conservar els justificants originals i electrònics, i la resta de la documentació relacionada amb la subvenció atorgada, durant un període mínim de cinc anys.
d) En el cas de cofinançament per part del Fons Social Europeu s'han de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre següent a la presentació dels comptes pel SOC on s'han inclòs aquestes despeses.
El Departament d'Empresa i Ocupació informarà els beneficiaris de la data d'inici d'aquest període.
f) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
g) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, ajudes, ingressos o recursos que recaiguin sobre la mateixa activitat objecte de la subvenció, i qualsevol altra alteració produïda en les ja comunicades, per tal que se'n pugui avaluar la seva compatibilitat.
h) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
i) Procedir al reintegrament dels fons percebuts en el cas de revocació de la subvenció en els termes que s'indiquin a la resolució corresponent.
j) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió incloses en aquestes bases.
k) No subrogar la gestió de cap aspecte de l'activitat subvencionada.
l) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció i, de l'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
m) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
n) Portar a terme les mesures de publicitat i comunicació especificades a la base 21.3.
o) Acceptar la seva inclusió en la llista de beneficiaris publicada d'acord amb l'article 115, apartat 2, del Reglament (UE) 1303/2013 del Parlament Europeu i del Consell, de 17 de desembre de 2013.
p) Informar dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
q) Els/les sol·licitants, els contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa Operatiu, de l'Autoritat de Gestió i de Certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats pel FSE.
22.2 Les entitats beneficiàries col·laboraran amb la Direcció General d'Economia Social i Cooperativa i Treball Autònom en el desenvolupament del seu pla de treball de la manera següent:
a) Contribuir a la millora del seus serveis mitjançant el coneixement de les activitats del seu territori, la col·laboració i la participació amb entitats vinculades a les activitats objecte de la subvenció del seu entorn en aspectes que puguin ser d'utilitat per a les persones emprenedores o en l'àmbit de la creació d'empreses.
b) En les tasques d'assessorament han de fomentar que les empreses creades tinguin en compte criteris de responsabilitat social, productivitat, competitivitat, defensa i protecció del medi ambient i de qualitat en els productes o serveis que ofereixin, així com la igualtat d'oportunitats i la prevenció de riscos laborals.
c) Difondre, en col·laboració amb la Direcció General d'Economia Social i Cooperativa i Treball Autònom, els resultats que s'obtinguin de l'experiència dels plans de treball duts a terme, en especial de les necessitats de les persones emprenedores i de millora dels serveis necessaris, eines i metodologies per garantir la seva repercussió i el seu efecte de transmissió de coneixement.
d) Utilitzar en la seva gestió les eines que els posi al seu abast la Direcció General d'Economia Social i Cooperativa i Treball Autònom.
e) Confidencialitat: tant les entitats beneficiàries com el seu personal tècnic es comprometen formalment a mantenir el secret professional, amb excepció dels tràmits requerits per la Direcció General d'Economia Social i Cooperativa i Treball Autònom i altres òrgans, de totes les informacions que els siguin subministrades per les persones usuàries dels projectes subvencionats.
f) Participació activa del personal tècnic de les entitats en les accions de formació i coordinació que estableixi la Direcció General d'Economia Social i Cooperativa i Treball Autònom.
g) Tutoritzaran els projectes d'emprenedoria.
Amb aquesta finalitat posaran a disposició de les persones emprenedores un/una tècnic/a d'assessorament empresarial que farà en tot moment les funcions de tutor/a del projecte.
Aquest tutor/a col·laborarà amb les persones emprenedores durant totes les fases del negoci: idea, posada en marxa i consolidació.
h) Col·laboraran amb les oficines de treball de la Generalitat de Catalunya per atendre les necessitats de les persones desocupades que estiguin interessades en emprendre i/o puguin ser beneficiàries de l'ajut per capitalització de l'atur.
i) Informaran trimestralment a la Direcció General d'Economia Social i Cooperativa i Treball Autònom de l'assoliment dels indicadors d'execució del pla de treball aprovat, en el termini màxim dels 15 dies naturals següents a la finalització del trimestre natural vençut comptats des de l'inici de l'activitat.
Aquesta informació s'haurà de trametre pels mitjans telemàtics que habiliti la Direcció General d'Economia Social i Cooperativa i Treball Autònom per aquesta finalitat.
j) Participaran i contribuiran en els processos de millora pel que fa a l'assignació d'objectius, recursos, desenvolupament i posterior avaluació.
k) Vehicularan els programes que el Govern de la Generalitat desenvolupi en l'àmbit de l'emprenedoria.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer Subvencions de la Direcció General d'Economia Social i Cooperativa i Treball Autònom, regulat a l'Ordre EMO/109/2013.
La seva finalitat és gestionar les subvencions que atorga la Direcció General d'Economia Social i Cooperativa i Treball Autònom que es duen a terme en el desenvolupament de les competències que li són atribuïdes legalment, i el seu responsable és la Direcció General d'Economia Social i Cooperativa i Treball Autònom.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona; adreça electrònica [EMAIL]
Els/les sol·licitants han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
Les entitats establiran les mesures organitzatives i tècniques necessàries per garantir la seguretat de les dades a les quals accedeixin com a conseqüència de les actuacions que són objecte d'aquesta Ordre.
En especial s'adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
24.1 L'òrgan concedent establirà els mitjans de recollida d'informació de les dades de forma estandarditzada i sistematitzada.
A més, de manera complementària, les entitats o les empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir els requisits de certificació i/o justificació.
24.2 Els indicadors de realització i de resultats que s'han de recaptar són el següents:
Indicadors de realització de FSE
a) Indicadors comuns d'execució sobre els participants.
Aturats, inclosos els de llarga durada.
Persones inactives no integrades en els sistemes d'educació o formació.
Persones ocupades, inclosos els treballadors per compte propi.
Persones menors de 25 anys d'edat.
Persones majors de 54 anys d'edat.
Persones majors de 54 anys d'edat que es troben aturades, incloses les de llarga durada, o inactives i no integrades en els sistemes d'educació o formació.
Persones amb estudis d'ensenyament primaris (CINE 1) o secundaris (CINE 2).
Persones amb el segon cicle d'ensenyament secundari (CINE 3) o amb ensenyament postsecundari (CINE 4).
Persones amb ensenyament superior o terciari (CINE 5 a 8).
Participants que viuen en llars on tots els membres estan sense ocupació.
Participants que viuen en llars on tots els membres estan sense ocupació amb fills a càrrec.
Participants que viuen en llars amb un únic adult amb fills a càrrec.
Emigrants, participants d'origen estranger, minories (incloses comunitats marginades, com la població romaní).
Persones sense llar o afectades per l'exclusió d'habitatge.
b) Indicadors comuns de resultats immediats sobre els participants:
Participants que han obtingut una ocupació, inclosa per compte propi, un cop finalitzada la seva participació.
Participants desfavorits que han obtingut una ocupació, inclosa per compte propi, un cop finalitzada la seva participació.
c) Indicadors comuns de resultat a llarg termini sobre els participants:
Participants que han obtingut una ocupació, inclosa per compte propi, en el termini dels sis mesos següents a la seva participació.
Participants que han millorat la seva situació laboral en el termini dels sis mesos següents a la seva participació.
Participants majors de 54 anys d'edat que han obtingut una ocupació, inclosa per compte propi, en el termini dels sis mesos següents a la seva participació.
Participants desfavorits que han obtingut una ocupació, inclosa per compte propi, en el termini dels sis mesos següents a la seva participació.
24.3 Les entitats beneficiàries han de registrar i trametre els indicadors en els terminis que s'estableixen a continuació:
Indicadors comuns d'execució: s'han de registrar quan el participant inicia l'acció i s'han de trametre a l'òrgan concedent, com a mínim, amb una periodicitat trimestral.
L'última tramesa serà el darrer dia del mes següent al de la finalització de les actuacions.
Indicadors comuns de resultat immediats: s'han de registrar durant les quatre setmanes següents a comptar des que el participant ha finalitzat l'acció.
Indicadors comuns de resultat a llarg termini: s'han de registrar durant els sis mesos següents a comptar des que el participant ha finalitzat l'acció.
Totes les dades dels indicadors relatius als participants s'han de recollir des del moment en què inicien l'actuació, independentment que la finalitzin o no.
És a dir, s'han de recollir també les dades dels participants que abandonen.